**Information til oplæringsvirksomheder om elevens deltagelse i LUU på SOSU Esbjerg**

**Kære oplæringsvirksomhed**

På SOSU Esbjerg er der nedsat to lokale uddannelsesudvalg (LUU)

* LUU for social- og sundhedsuddannelserne samt AMU på social- og sundhedsområdet
* LUU for den pædagogiske assistentuddannelse samt AMU på det pædagogiske område

De lokale uddannelsesudvalgs samarbejde bygger på dialog om skolens udbud og udvikling af

uddannelserne i lokalområdet og er sammensat af arbejdsmarkedets parter. Vi håber, at I som

oplæringsvirksomhed vil støtte eleven i at deltage i møder i LUU under oplæringsperioden.

**Hvad er formålet med LUU og hvorfor er elevens deltagelse vigtig?**

Formålet med LUU’s hovedopgaver er, at:

* Rådgive skolen i spørgsmål, der vedrører de uddannelser, der er omfattet af udvalgets virksomhedsområde, og virker for samarbejdet mellem skolen og det lokale arbejdsmarked.
* Fastsætte den lokale undervisningsplan (LUP) sammen med skolen.
* Følge behovet for fornyelse af undervisningsplanen og foretage nødvendig revision sammen med skolen.
* Deltage i den løbende kvalitetsudvikling og kvalitetssikring af skolens uddannelser og skolens selvevaluering.
* Møderne i LUU skal således primært relatere sig til:  
  - samarbejdet mellem skole og arbejdsmarkedet   
  - arbejdet med LUP   
  - kvalitetsarbejdet   
  - tilvejebringelse af lærepladser

Som repræsentant i LUU er eleven med til at sikre elevindflydelse i udvalget og være bindeled mellem skole

og erhvervsliv.

**Hvornår er møderne i LUU?**

Møderne afholdes 4 gange årligt. Mødedatoer er oplyst på skolens hjemmeside.

På forhånd tak fordi I som oplæringsvirksomhed understøtter elevens vigtige arbejde i LUU.

Ved spørgsmål er I velkommen til at kontakte skolens uddannelsesleder.

Med venlig hilsen

SOSU-Esbjerg